Diari Oficial de la Generalitat Valenciana


Sumari del DOGV 6126, del 20-10-2009 (2009/11009)

DECRET 184/2009, de 16 d'octubre, del Consell, pel qual es crea un centre específic d'Educació Especial a València-Oliveral.
----------------------------------------------------------------------------------------------------------------------------

### Dades del document

Número de DOGV
:   6126

Data del DOGV
:   20-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11602


Data del document
:   16-10-2009

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 184/2009, de 16 d'octubre, del Consell, pel qual es crea un centre específic d'Educació Especial a València-Oliveral. [2009/11840]  
La Direcció Territorial d'Educació de València i la Direcció General d'Ordenació i Centres Docents han emés un informe en què proposen la creació d'un nou centre docent per a atendre l'escolarització d'alumnat amb necessitats educatives especials de caràcter greu i permanent.  
El nou centre ocuparà les instal·lacions de l'antic Col·legi Públic d'Educació Infantil i Primària Rosa Llácer. L'edifici escolar ha sigut convenientment adaptat de manera que complix les exigències establides en la normativa per la qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, i perquè el centre dispose des de la seua creació d'una denominació específica pròpia, se li assigna la corresponent a l'antic Col·legi Públic d'Educació Infantil i Primària Rosa Llácer les instal·lacions del qual ocuparà, tot això sense perjuí del que establix l'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.   
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 16 d'octubre de 2009,  
DECRETE  
Article 1  
Es crea el centre docent següent:  
Província: València.  
Municipi: València.  
Localitat: l'Oliveral.  
Codi: 87486852.  
Denominació: Col·legi Públic d'Educació Especial Rosa Llácer.  
Domicili: c/ Senda Barquer, s/n (CP 46255).  
Titular: Generalitat.  
Composició: 12 unitats d'Educació Especial.  
Capacitat: 96 places escolars.  
Article 2  
1. El Col·legi Públic d'Educació Especial Rosa Llácer iniciarà les seues activitats en el curs escolar 2009/2010.  
2. En l'esmentat curs oferirà 8 unitats d'Educació Especial i disposarà dels llocs de treball següents:  
9 de Pedagogia Terapèutica.  
3 d'Audició i Llenguatge.  
1 d'Educació Física.  
7 Educadors.  
1 Fisioterapeuta.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de València nomenarà l'equip directiu del centre, de conformitat amb el que establixen la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Tercera  
Es faculta el conseller d'Educació perquè adopte les mesures que siguen necessàries per a l'acompliment i el desplegament del que establix este decret, així com per a modificar, si és el cas, la configuració del centre.  
DISPOSICIÓ FINAL  
Única  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2009/2010, excepte pel que fa al nomenament de l'equip directiu, què s'estenen a l'1 de juliol de 2009.  
València, 16 d'octubre de 2009  
El president de la Generalitat,  
FRANCISCO CAMPS ORTIZ  
El Conseller d'Educació,  
Alejandro Font de Mora Turón.